फ्लाईओवर के नीचे लगेंगी टाइलें, निगम देगा बजट
एकसाल पहले सीएम मनोहरलाल ने पानीपत में घोषणा की। शहर में फ्लाईओवर के नीचे राह आसान करने के लिए इंटर लॉकिंग टायल बिछाकर सड़क बनाई जाएगी। अभी तक घोषणा फाइलों में उलझकर एक विभाग से दूसरे विभाग में ही चक्कर काट रही है। नेशनल हाईवे अथॉरिटी ऑफ इंडिया (एनएचएआई) ने सड़क पर खर्च करने से इनकार कर दिया।
इसके बाद पीडब्ल्यूडी ने एनएचएआई के अधिकार क्षेत्र होने की बात कहकर इनकार कर दिया। डीसी समीरपाल सरो ने बैठक लेकर अब फैसला लिया है कि सड़क पर अर्बन लोकल बॉडी यानि नगर निगम बजट देगा। पीडब्ल्यूडी से इस सड़क का निर्माण करवाया जाएगा। इसका प्रपोजल निदेशालय को भेजा गया है। 20 दिसंबर, 2014 में मुख्यमंत्री बनने के बाद मनोहरलाल खट्टर मिनी सचिवालय में जनसमस्याएं सुनने पहुंचे थे। कई अन्य घोषणाओं में एक घोषणा फ्लाईओवर के नीचे इंटरलॉकिंग टायल बिछाने की थी। 5.60 करोड़ की लागत से डेरा बाबा जोध सचियार गुरुद्वारे से लेकर स्काईलार्क तक फ्लाईओवर के नीचे कच्ची जगह पर सड़क बनानी है। इंटरलॉकिंग टायल से सड़क बनाई जानी प्रस्तावित है। एक विभाग द्वारा दूसरे विभाग को थोपने के कारण ही योजना अभी तक सिरे नहीं चढ़ी है। एनएचएआई ने पत्र लिखा कि फ्लाईओवर के नीचे सड़क बनाई जा सकती है, लेकिन इसके बाद सड़क की मरम्मत और देखरेख की जिम्मेदारी सड़क निर्माण करने वाले की ही होगी। डीसी ने इस योजना को सिरे चढ़ाने के लिए नगर निगम, पीडब्ल्यूडी और एनएचएआई अधिकारियों के साथ बैठक की। फैसला लिया गया कि नगर निगम सड़क निर्माण पर राशि खर्च करेगा। चूंकि लंबी सड़क बनाने का अनुभव पीडब्ल्यूडी को है तो उससे ही सड़क बनवाई जाएगी। इसका प्रपोजल भेजा गया है।
ट्रैफिकसे राहत, नगर निगम करेगा इस्तेमाल
नगरनिगम सड़क निर्माण पर बजट खर्च करेगा तो सबसे ज्यादा फायदा निगम का ही है। शहर में ट्रैफिक व्यवस्था बदहाल है। हाईवे पर जाम लगा रहता है।
फ्लाईओवर के नीचे सड़क बनने के बाद होटल गोल्ड के पास वाले कट से लेकर स्काईलार्क तक एक और नई सड़क तैयार हो जाएगी। फ्लाईओवर के नीचे ऑटो बाइक आदि वाहन चलाए जाएंगे। सड़क के दोनों तरफ वाहन पार्किंग व्यवस्था होगी। 13 जगह टॉयलेट बनाने का प्रपोजल भी है। क्योंक सबसे ज्यादा जरूरत भी इन्हीं बातों की है।
नए साल में तैयार होगी सड़क, पािर्कंग सुविधा भी
^नएप्रपोजल अनुसार लोकल अर्बन बॉडी को फ्लाईओवर के नीचे सड़क बनवाने पर खर्च करना है। नए मंजूरी मिलने के बाद नए साल में सड़क निर्माण पर काम होगा। ट्रैफिक व्यवस्था में सुधार होगा और बाजारों हाईवे के पास के संस्थानों को पार्किंग सुविधा भी मिल सकेगी।\\\' -अश्विनी मैंगी, जॉइंट कमिश्नर, नगर निगम
अगर बजट उपलब्ध कराया जाएगा तो बनवाएंगे
^नेशनलहाईवे एनएचएआई के अधिकार क्षेत्र में है। शहर की जरूरत अनुसार फ्लाईओवर के नीचे सड़क बनाने की योजना है। अर्बन लोकल बॉडी द्वारा इस पर बजट खर्च करने की बात अभी कही गई है। उन्हें बजट उपलब्ध करवाया जाएगा तो वे सड़क निर्माण करवा देंगे।\\\' -प्रदीप अत्री, एक्सईएन, पीडब्ल्यूडी बीएंडआर
हरियाली भी हुई गायब
^फ्लाईओवरके नीचे एलएंडटी को हरियाली और सौंदर्यीकरण के लिए फूल-पौधे लगाने थे। तीन साल पहले फ्लाईओवर के नीचे पार्किंग शुरू कर दी गई और वाहन चालकों ने इस पर एक तरह से कब्जा कर लिया। अब हरियाली नहीं बची है। सड़क बनवाकर दोनों तरफ जगह-जगह फूल-पौधे भी लगाए जाएं।\\\' -प्रदीप, निवासी मॉडल टाउन
उड़ती धूल से हैं परेशान
^फ्लाईओवरके नीचे कच्ची सड़क है। बस स्टैंड से स्काईलार्क तक कई महीने कच्चे में से ही बसें निकाली गई। इस दौरान यहां रेत बन गया। अब थोड़ी सी हवा चलती है तो धूल उड़ती है। आसपास के दुकानदारों को परेशानी झेलनी पड़ रही है।\\\' -मोहम्मदरशीक, दुकानदार
पानीपत. फ्लाईओवरके नीचे कच्चे में उड़ती धूल। हाईवे पर दिनभर लोग इसके कारण परेशान रहते हैं। सड़क शुरू हो तो जाम से राहत मिलेगी। फोटो| भास्कर
hne_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva